קהל ביתי: דורטמונד ראשונה, ברצלונה שביעית ואיפה יובה?
מהנתונים שנאספו עד כה מעונת 2017/18 לא פחות מעשר קבוצות בונדסליגה נכנסו ל-30 הראשונות. סלטיק (11) ואייאקס (16) מרגשות עם אצטדיונים מלאים, ריאל ואתלטיקו לפני בארסה. ומה עם ניימאר?
בגרמניה ערכו סקר של נתוני קהל באירופה מפתיחת העונה והגיעו לתוצאות מדהימות. כך למשל ברצלונה מדורגת רק שביעית עם 61,475 צופים בממוצע מתחת לריאל (חמישית) ואתלטיקו מדריד (שישית בגלל המעבר לוונדה מטרופוליטן). ואיפה ניימאר ופרוייקט הגלאקטיקוס של נאסר אל חליפי? רק במקום ה-29 (!) עם 47,161 צופים בממוצע. קצת מעל פאריס סן ז'רמן נמצאות מעצמות כמו ריאל בטיס ופיינורד.
ואם זה מדהים מה תגידו על כך שיובנטוס בכלל לא נמצאות ברשימת 30 הגדולות. ההסבר הוא שהאצטדיון של יובה מכיל בסך הכל 45,666 אלף צופים והגברת הזקנה מביא בממוצע 38,813 צופים - 85% תפוסה הטוב ביותר באיטליה (ואגב, לא תנחשו לעולם מי השנייה באחוזי תפוסה אז נגיד לכם אטאלנטה עם 83%).
המשבר שפוקד את ריאל עוד יוביל לפיטורי זידאן?
את המקום הראשון קוטפת לא במפתיע בורוסיה דורטמונד עם 80,030 צופים בממוצע למשחק. למה לא מפתיע? כי העידוד בזיגנל אידונה פארק והעובדה שהוא כמעט תמיד מלא (99% תפוסה) הופכים אותו למרגש בעולם. יונייטד שנייה 75,027, באיירן שלישית עם 75,000 בממוצע וטוטנהאם רביעית עם 72,221. את העשירייה סוגרות שאלקה 04, אינטר וארסנל. סלטיק מרגשת עם המקום ה-11 (58,556' 98% תפוסה) וגם אייאקס שנדחקה למקום ה-19 (51,214 97% תפוסה).
עוד נתון שאולי יפתיע, הוא שלא פחות מ-10 קבוצות מהבונדסליגה שחדרו לרשימת 30 הקהלים הגדולים באירופה: לצד דורטמונד, באיירן ושאלקה בעשירייה נכנסו לרשימה גם המבורג, שטוטגרט, גלדבאך, הרטה ברלין, קלן, פרנקפורט של טאלב טוואטחה (48,875, מקום 25) והאנובר. הסבר אפשרי? לא רק הליגה מאוד איכותית אלא בעיקר מדובר במדינה הגדולה באירופה (כ-90 מיליון איש).